La
revision de strategjie pe educazion cul galês tant che lenghe
veicolâr dade fûr dal guvier dal Gales e je la dimostrazion che il
plan al veve cetancj difiets e che e covente une riforme radicâl. A
dîlu e je la organizazion Cymdeithas yr
Iaith Gymraeg che e segnale cemût che,
par stesse amission dal guvier, si vedi mancjât e di tant l’obietîf
di slargjâ al 25% dai fruts des primariis la educazion a imersion
par galês dentri dal 2015. Cun di plui no si viodin progrès nancje
intal ûs dal galês tant che lenghe seconde, che al va dilunc a
mostrâ ducj i siei ponts debui. Pal puartevôs de sezion educazion
de Cymdeithas,
Toni Schiavone, la soluzion miôr e sarès duncje di eliminâ il
prime pussibil il galês tant che lenghe seconde e di doprâlu in
dutis lis scuelis come lenghe veicolâr par buine part des materiis.
Font:
Cymdeithas yr Iaith Gymraeg,
10/03/16
epo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn cym_Latn fur_Latn fur_Latn fur_Latn fra_Latn cym_Latn unk